

**Názov projektu:** VODOVODNÁ PRÍPOJKA PRE RÓMSKÚ OSADU – KOBELIAROVO

**Operačný program:**  Ľudské zdroje

**Kód výzvy:** OPLZ-PO6-SC611-2020-1

**Celkové oprávnené výdavky:** 194 819,90 Eur €

**Výška NFP (podpora z EÚ): 185 078,90 €**

**Kód žiadosti o NFP:**  NFP312060BAQ8

**Predpokladaný termín realizácie**

**stavebných prác**: 04/2022 – 10/2022

**Charakteristika projektu:**

Obec Kobeliarovo, s počtom obyvateľov 500 (k 31.12.2019), sa nachádza v Košickom kraji, okres Rožňava.   
Je to oblasť Slovenského Rudohoria, 18 km severovýchodne od Rožňavy. V obci sa nachádza takmer 50% rómskych obyvateľov. Polovica z nich býva v segregovanej rómskej osade, ktorá je cca 0,5 – 1 km od obce. Práve marginalizovaná rómska komunita, ktorá býva v osade, je cieľovo skupinou projektu. V rómskej osade žije   
v súčasnej dobe okolo 260 -280 obyvateľov, z toho okolo 150 detí do 18 rokov. Jediným zdrojov vody v osade   
je voda vytekajúca zo železnej rúry. Aj z tohto dôvodu majú obyvatelia osady slabé hygienické návyky. Spôsobuje to následne ďalšie problémy, či už s infekčnými chorobami (najmä žltačkou, ktorá sa tu už viac krát vyskytla).   
Z dôvodu neexistencie vodovodu v osade je nízka kvalita života, zlé životné podmienky, nedostatočná hygiena,  
 a teda aj zlá kvalita bývania.

Cieľom projektu je zlepšiť prístup k pitnej vode v prostredí rómskej komunity v osade. Vybudovať vodovodnú prípojku pre rómsku osadu a výdajný stojan na vodu s predplatným systémom odberu vody. Stojan na výdaj vody bude umiestnený priamo v osade, kde ku nemu budú mať prístup všetci obyvatelia osady. Voda bude   
na čipovú kartu.

Vodovodná prípojka sa napojí na existujúci vodovod v obci. Zdrojom pitnej vody je vodojem, ktorý sa nachádza   
v časti nad obcou zvanej „Pod vápennou pecou“. Tu samospádom priteká voda z prírodného prameňa. Objem vodojemu je 40 000 kubíkov vody. O vodu vo vodojeme sa stará Východoslovenská vodárenská spoločnosť – závod v Rožňave.

Projekt má jednu hlavnú aktivitu „Podpora zlepšenia prístupu k pitnej vode“, ktorá pozostáva z dvoch samostatných častí:

- výstavba vodovodnej prípojky

- inštalácia stojanu (výdajníka pitnej vody)

Projekt zároveň zahŕňa podporné aktivity.

Tento projekt sa realizuje vďaka podpore z Európskeho sociálneho fondu a Európskeho fondu regionálneho rozvoja

v rámci Operačného programu Ľudské zdroje

[www.ludskezdroje.gov.sk](http://www.ludskezdroje.gov.sk) | [www.esf.gov.sk](http://www.esf.gov.sk) | [www.minv.sk](http://www.minv.sk)